पेशावर में धमाका, पांच लोगों की मौत  
पाकिस्तान के पेशावर शहर में हुए दो धमाकों में पांच लोगों की मौत हो गई और करीब 23 लोग घायल हैं। मरने वालों में एक बच्चा भी है।
पाकिस्तान के पेशावर शहर में हुए दो धमाकों में पांच लोगों की मौत हो गई और करीब 23 लोग घायल हैं। मरने वालों में एक बच्चा भी है। पहला विस्फोट पुलिस की गाड़ी के पास हुआ। शहर के लाहौरी गेट इलाके में हुए धमाके में कम से कम 14 लोगों के घायल होने की खबर है। गाड़ी पर सवार पुलिसकर्मी अपनी तैनाती के लिए निकल रहे थे। दोनों ही धमाके आत्मघाती थे। पेशावर में दूसरा हमला वहां से कुछ दूरी पर हुआ। अधिकारियों के मुताबिक दोनों आत्मघाती महिलाएं पुलिस चौकी पर हमला करने जा रही थी।